Downloaded from YTS.MX
Official YIFY movies site: YTS.MX
ЗЪН-ЗЪН!
ПСИХИАТРИЧНА ПОМОЩ - 5 ЦЕНТА ЗАТВОРЕНО
По-живо! Аз насрочих тренировката, не може да закъснея.
Идвам, бате.
Пазете се.
Добро утро, Чарли.
Добро утро! Готови ли сте за тренировката?
Защо да се мъчим да тренираме? Никога не бием.
Точно затова. Писна ми да падам.
Погледни го така: от загубите учим повече, отколкото от победите.
Явно съм най-ученият на света.
За мен няма ли "добро утро", мой сладък Бабу?
Не съм ти сладък Бабу!
Какво си намислил?
Нови униформи и инструктаж? Нов защитник?
Не. Нов треньор.
Ще се окаже, че не си толкова глупав.
Добро утро. - Добро утро!
Четох за футбола и съм готова да ритам здраво стария кожен овал.
"Кожено кълбо". И на терена не всичко е старо.
Слушам, господине!
Не сме войници. И днес съм "тренер".
Слушайте всички!
Чък ме помоли да помогна за подготовката на отбора.
Обичам трудните задачи.
Готови ли сте за работа?
Тренировките започват със сто подскока.
Марси!
Нали я чухте? Скачайте.
Едно, две, три...
…четири, пет, шест, седем...
...11, 12, 13...
Извинявай, че закъснях. - По извинителни причини?
В сладкарницата имаше огромна опашка заради Деня на майката утре.
Какво?
Утре ли е? Как можах да забравя!
Денят на майката!
Стига, Чък. Марси, до колко стигнахме?
Обърках бройката.
Забрави.
Време е за демонстрация - ще видите футбол,
който е истинско здраво потене и енергийно изригване.
Марси, строй ги.
Гледай дребосъка със смешния нос.
Какви движения!
Достатъчно с движенията.
Започваме с ритане.
Готови за топката.
Добър удар, дребен.
Нищо. Забравете ритането. Да подаваме.
Не знам какво би зарадвало мама. Ти си умен, какво ще подготвиш?
Всеки ден мама ми оставя бележки в кутията за обед. Като тази.
"Мили сине, учи упорито.
Щастието е вътре в теб, помни това.
Обядът е само бонус. С обич, мама."
Понякога прекалява.
Направо, после надясно.
Сега наляво. Бързо назад.
Не се връщай! Това е пас, не връщане.
Реших да й напиша специално благодарствено писмо.
Но не съм измислил какво да кажа.
Писането не е силната ми страна.
"Розите са... Теменужките са..."
Не се играе така. Отнеми топката.
Чуваш ли ме изобщо?
Какви ги вършите?
Аз готвя за мама истински шедьовър на изкуството.
Какво ще е? - Ако знаех, щях да ти кажа.
Какво ще подариш на твоята? - Много е мила тия дни
и ще получи чисто нова петдоларова банкнота.
Много си находчива!
Без лиготии - кеш.
Не владееш топката!
Аз пиша соната за мама.
Озаглавих я "Ти си най добрата майка". Във фа мажор.
Мама обича прегръдки. Правя й книжка с талончета за прегръдки.
Спри, погледни зад себе си!
Не е зле за дребосък. Давай, бягай!
Доста несръчен, но все пак тъчдаун!
Видяхте ли това?
Денят на майката. - Най-чудесният ден.
Честит! - Обичам този ден.
Внимание, моля!
Или имате да правите нещо по-важно?
Да ида до магазина за художници.
Да правя още талони.
Да довърша сонатата.
Да купя картичка към бонбоните.
Трябва да напиша писмото.
Извинявай, тренер, трябва да вървя. Ще се обадя за следващата тренировка.
Добре, върви, напусни.
Няма аз да съм крива, че губите.
Поне те не се разсеяха от тъпия празник.
И вие ли? Всички ме изоставиха.
Не всички, тренер. Господине.
Ред е на хитростта.
Обръщам се и разигравам фалшив пас назад.
Но си запазвам топката.
С умели движения избягвам противника
и хуквам през полето за тъчдаун.
Господине...
Силно интригуващо,
но нека не го тренираме сами.
Няма да си променям плана заради Деня на майката.
Да си намерим друго приятно занимание.
На мен ми е приятно!
Или по нещо съдиш, че ми е неприятно?
Да поговорим за това? - Не.
Съжалявам, че нямаш майка.
Защо толкова се впрягат за този ден?
Денят на майката е тъпотия!
Хубаво е, че вече отваряме и важни теми.
Марси, прибирай се у вас.
Сигурно трябва да се подготвиш за утре.
Вече съм се погрижила. Направих кексчета.
По-добре да остана с теб.
Всяка година е същото.
Прекарвам си добре, но някой заговаря за Деня на майката.
И изведнъж си спомням, че съм единствената без майка.
Сигурно ти е тежко.
Точно така.
Миналата година излъгах, че съм болна, за да ме няма за празника.
Спомням си. Беше ти лошо.
Ако искаш, ела на празника вкъщи.
Ще си делим моята майка.
Много е мила, но не е същото.
Мога ли да помогна с нещо?
Не знам.
Можеш ли да разкараш Деня на майката завинаги?
За съжаление, не мога.
Така си и знаех.
Да върнем топката на Чък.
"За мама." Не.
"Най-скъпа майчице..." Не.
"О, майко моя."
"Здрасти, мамо."
Писмата са отживелица.
"Майко!"
Мръдни, Лайнъс.
Масата ми трябва за специалния подарък.
Портрет на мама, изпълнен с акварел.
Ще го погледне и ще каже: "Мястото на картината е на хладилника".
Чудесна идея. Най-хубав подарък е направеният с любов.
Любов-картоф! Това е изкуство!
За да си велик художник, са нужни дисциплина, фокусиране
и бавно изпипване на шедьовъра.
Готово.
Виждала ли си мама наскоро?
Ще направя нещо друго. Нещо вдъхновяващо.
Линията между откровеност и прекалена откровеност е тънка.
Ще позвъниш ли? - Не искам да виждам никого.
Искаш ли кърпичка?
Не плача. Мисля.
На моменти двете се припокриват.
Ето, ако ти потрябва.
Не знам защо толкова се разстроих.
Може би ти липсва майка ти. - Как да ми липсва, като не съм имала?
Липсват ти нещата, които тя прави.
Пече ти бисквитки.
Превързва те, като се порежеш.
Пее ти любима песен.
Това си го имам.
Татко прави майчините неща. Той е най-прекрасният.
Баща ти е много добър.
Добре ли си?
Има всякакви майки, нали?
Да, приемните деца имат чудесни майки.
И осиновените са така. А някои имат две майки.
И дори деца като мен, без майка, имат някого, който им е като майка.
Всички тези разновидности майки заслужават празник.
Точно така!
Ето какво ще направя!
В Деня на майката ще празнувам с баща си.
Толкова е просто!
Трябва само да му подготвя подарък.
Картичка?
Да, точно така! Картичка!
Подарявам я и - бум! Няма мрънкане за мама, всичко е наред.
Марси, ти си гениална.
Така ли?
Как може Денят на майката да е утре?
Нали беше миналата година?
Има го всяка година.
Не се разсейвай! Трябва да приготвим подаръка.
Сали, май го измислих!
Кое е любимото ядене на мама? - "Онова, което друг сготви".
Точно така! Утре ще й приготвим закуска в леглото.
Няма ли да изцапаме чаршафа?
Мисля, че не схващаш какво точно включва закуската в леглото.
Сервира се на поднос и е много стилно.
Струва ми се мърляво.
Много ще й хареса, ще видиш!
Но първо да го изрепетираме.
Донеси ми хубавия порцелан от шкафа.
Слушам, бате!
БРАШНО
Нали закуската в леглото не цапала?
Майко мила!
Пристигнахме.
Трябва ни картичка с текст: "Тате, благодаря, че си прекрасна мама".
Това звучи логично.
"Мила мамо, усмивката ти озарява деня ми". Не.
"Мила мамо, обичта ми към теб..."
"На мама, по-сладка от мед". И това не става.
Къде са картичките като за него?
Нещо с кола или нещо спортно? Или мека пижама?
Само цветенца и сърчица... Лиготии.
"Майко, о, ти, майко!" Леле майко.
Не. Никога. Абсурд.
Как може да няма нищо като за татко?
Имаше ли с текст: "Честит Ден на майката на най-чудесната баба"?
Искам го мило и немногословно, като нея.
Стискам ти палци.
"Друга като баба няма!
Честит Ден на майката на най-чудесната баба."
Идеална е!
Благодаря. Марси!
Извинете.
Бихте ли ме упътили? Търся картичка за татко.
Трябва да увеличите асортимента.
Семействата на хората не са еднакви.
Марси!
Извинявай.
Хайде.
Няма да се откажа! Идвай.
Може би кънки?
Има слаби глезени.
А цветя? - Има алергия.
ЛЮБОВ
Бижута? - Прекрасно, но е скъпо.
Пастичка?
Предпочита соленото.
Спа разпускане?
Мрази краставица.
Посвети му песен?
Отказвам се. Мисията е невъзможна.
Почистването на кухнята не е ли подарък?
Нямаме време. Да търсим.
Сладоледена торта?
Това е една много добра идея.
Една сладоледена торта.
Ягодова. - Ягодова.
Да е...
Голяма. - Голяма, моля.
Сали, малко не ми достигат. Ти имаш ли пари?
От каша на каша.
Денят на майката е поредният търговски трик.
Благодаря.
Да предполагам ли, че няма да ядеш търговския трик?
Напротив.
Щом на масата има сладолед, готова съм за преговори.
Сигурно се питате откъде имам тази красива корона.
Мина ми през ума.
Направих я за мама за утре.
Да усети какво е да си кралица.
Пробвам я и чувството е много приятно.
Няма да намеря нещо за тат...
Денят на майката, Денят на майката - само това чувам.
Още един път да го чуя и ще се разкрещя!
Купихме на мама торта.
Исках шоколадова или ванилова торта за Деня на майката.
Но Сали избра ягодова.
Това е идеалният вкус за Деня на майката!
Денят на майката, Денят на майката, Денят на майката...
Съсипана е! Вижте какво направихте.
Извинявай, Лусил.
Чък, аз просто...
После ще обяснявам.
Върни се!
Денят на майката не е любимият й празник.
Къде отиваш? - У дома.
Исках да купя нещо на татко за Деня на майката, а не успях.
Може би ще... - Не.
Не искам да чувам нищо. Става по-лошо, когато се опитваш да помогнеш.
Съжалявам. Не съм искала да става така.
Денят на майката винаги е гаден за мен и ще си остане така.
Моля те, остави ме на мира.
На бас, че мравките нямат такъв ден.
Мравки щастливки!
Сигурно са щастливи.
Винаги знаят къде им е мястото.
Татко понякога ме пита:
"Ментова Пати, знаеш ли какво си ти?".
Винаги отговарям с "не".
А той казва: "Рядък скъпоценен камък". И се смеем.
Но понякога ми се иска да не бях рядък.
Мисля, че те разбирам.
Днес всички бяха превъзбудени,
щастливи, че отбелязват Деня на майката.
А аз знаех, че каквото и да направя, няма да изпитам това чувство.
И бях ядосана.
А замисляла ли си се, че гневът ти може би е тъга?
Нормално е да поплачеш.
Една сълза не е плач.
Може да дадеш на баща си нещо друго.
Не започвай пак.
Ние опитвахме обичайните неща. Но ти си рядък случай.
Има ли нещо само твое, което можеш да му подариш.
Не знам.
Какво обичате да правите заедно?
Всичко.
Играем бейзбол. Той ме научи на всичко за футбола.
Често си казваме тъпи шеги. Колкото по-тъпи - по-смешно ни става.
Обича, когато се смея. Казва, че му напомняло за мама.
Знам как да отпразнуваме този ден. Ще го прекарам с татко.
Ще играем и ще си приказваме, и ще го разсмивам.
И той ще ме разсмива.
Двамата заедно ще се пръснем от смях.
Ще е най-страхотният подарък за баща за Деня на майката.
Да, да! Точно така! Трябва да бързам!
Марси, ако с нещо съм те обидила, много се извинявам.
Ти си истински приятел. - Както и ти.
Поздрави майка си от мен за Деня на майката.
Непременно!
ЗА МАМА
Добра е. Но заслужава ли място на хладилника?
Качество, заслужаващо да е на хладилника. - Слава богу!
Стори ми се, че изпитах неувереност.
Но още й липсва нещо. - Какво?
В картичката има текст. Така се прави.
Добре, умнико. Какво си написал ти?
Ето.
Лайнъс! Точно тези неща искам и аз да кажа.
Моето писмо трябва да влезе в нещо.
Пъхни го в твоята картичка и да ги поднесем заедно на мама.
Ти си съгласен?
Само да оправя едно нещо тук.
"Мила мамо, пиша ти това писмо
с благодарност за бележките с обяда.
Да ти благодаря и за самите обеди, особено за сандвича с колбас.
За този с риба тон - по-малко."
"Така ти благодаря за всичко, което правиш за мен.
Когато съм уплашен, ме гушваш и си много мила.
Когато съм самотен, ме наричаш "първи приятел". Харесва ми.
Винаги имаш време да чуеш какво съм измислил."
ПРЕГРЪДКИ
"Прегръщаш ме и ме целуваш дори пред приятелите ми.
Често ме хваща срам, но винаги ми е приятно.
Когато сгреша, ти ме успокояваш и ме караш да опитвам пак.
Грижиш се да съм добре.
Правиш най-доброто за мен по своя си начин."
Тичай, татко!
Добро хващане!
С тази можеш да се простиш.
И още един: какво е казало яйцето на готвача?
"Ти ме разби!"
"Ако съм тъжен, ме разсмиваш.
Разсмиваш се и ти, от това се смея още повече."
"Знам, че ти си човек, който ме обича и винаги ще ме подкрепи.
Сигурно така правят майките, но ти го правиш най-добре."
Тук се включваш ти.
Ние много, много, много те обичаме. Честит Ден на майката!
ЗА МАМА
ПО КОМИКСА НА ЧАРЛС М. ШУЛЦ
В ПАМЕТ НА РОБ ГИБС (1964 - 2020)
Превод на субтитрите Анна Делчева
БЛАГОДАРИМ, СПАРКИ. ОБИЧАМЕ ТЕ.